
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2017. gada 28. marta noteikumos Nr. 187 "Sabiedrisko pakalpojumu sniedzēju iepirkuma procedūru un metu konkursu norises kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Apraksts
Noteikumu projekts izstrādāts, lai Ministru kabineta 2017.gada 28.marta noteikumos Nr.187 ''Sabiedrisko pakalpojumu sniedzēju iepirkuma procedūru un metu konkursu norises kārtība'' (turpmāk - noteikumi) veiktu nepieciešamos grozījumus atbilstoši 2022.gada 8.decembra Eiropas Savienības Tiesas sprieduma lietā Nr.C‑769/21 AAS “BTA Baltic Insurance Company” pret Iepirkumu uzraudzības biroju un Tieslietu ministriju (turpmāk – EST spriedums, pieejams šeit: https://eur-lex.europa.eu/legal-content/LV/ALL/?uri=CELEX:62021CJ0769) pamattēzei.
1.2. Mērķis
Mērķa apraksts
Noteikumu projekts izstrādāts, lai noteikumos veiktu nepieciešamos grozījumus un to regulējumu pielāgotu atbilstoši  EST sprieduma pamattēzei un Eiropas Savienības tiesībām.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Noteikumu 23., 59., 100., 137.punkts noteic, ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar sabiedrisko pakalpojumu sniedzēju, iepirkumu komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu.
Savukārt šo noteikumu 24., 60., 101. un 138.punkts noteic, ka pirms lēmuma pieņemšanas par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, iepirkumu komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar sabiedrisko pakalpojumu sniedzēju. Ja nepieciešams, iepirkuma komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, iepirkumu komisija pieņem lēmumu pārtraukt iepirkuma procedūru, neizvēloties nevienu piedāvājumu.
Šāds norādītās situācijas valsts tiesiskā regulējuma mērķis bija preventīvi novērst saskaņotas rīcības iespēju starp vienas grupas uzņēmumiem (viens tirgus dalībnieks) publiskajā iepirkumā jau pēc piedāvājumu iesniegšanas. Tādēļ, konstatējot, ka sākotnēji izraudzītais pretendents un nākamais pretendents ir uzskatāmi par vienu tirgus dalībnieku, sabiedrisko pakalpojumu sniedzējam ir pienākums pārtraukt iepirkuma procedūru, bet pretendenta vēlāk sniegtajiem apliecinājumiem un skaidrojumiem, ka abu sabiedrību starpā nepastāv kādas slēptas norunas un ka attiecīgās sabiedrības piedalās iepirkumos neatkarīgi, nav nozīmes.
Eiropas Savienības Tiesa, izvērtējot prejudiciālo jautājumu par Ministru kabineta 2017.gada 28.februāra noteikumos Nr.107 “Iepirkuma procedūru un metu konkursu norises kārtība” iekļauta analoģiska regulējuma atbilstību Eiropas Savienības Direktīvas 2014/24/ES 18.panta 1.punktam (sk. EST Spriedumu un tajā minēto judikatūru) ir secinājusi, ka regulējums, kas iedibina neatspēkojamu prezumpciju, ka savu piedāvājumu sagatavošanā vai pēc šo piedāvājumu iesniegšanas šie pretendenti ir rīkojušies saskaņoti, tāpēc vien, ka tie ir uzskatāmi par vienu tirgus dalībnieku, un tiem nav iespēju pierādīt savu piedāvājumu neatkarīgumu, ir nesamērīgs un faktiski liedz šīm sabiedrībām piedalīties vienā iepirkumā. Šāds tiesiskais regulējums, kas ir balstīts uz iepriekšminēto prezumpciju, pārkāpj samērīguma principu, jo tas saistītajiem uzņēmumiem nedod iespēju pierādīt, ka viņu gadījumā nepastāv patiess risks, kas var apdraudēt pārskatāmību un traucēt konkurenci pretendentu vidū. Lai arī EST spriedumā par regulējuma nesamērīgumu izdarītais secinājums vērtēts atbilstoši Direktīvas 2014/24/ES 18.panta 1.punktā ietvertajam vienlīdzības un samērīguma principam, minētie principi ir ietverti arī Direktīvas 2014/25/ES 36.panta 1.punktā, līdz ar to EST sprieduma secinājumi tieši pārnesami un attiecināmi arī uz noteikumu regulējumu, ciktāl tas ir analoģisks Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 24., 61., 102. un 137.punktos iekļautajam regulējumam. Ņemot vērā EST spriedumu, nepieciešams pārskatīt un attiecīgi pielāgot noteikumu regulējumu.

 
 
Problēmas un risinājumi
Problēmas apraksts
Šobrīd noteikumu 24., 60.,101. un 138.punkta tiesību normas uzliek par pienākumu automātiski pārtraukt iepirkuma procedūru, iestājoties iepriekš aprakstītajam gadījumam, kas ir pretrunā ar EST spriedumā konstatēto. No EST sprieduma izriet, ka pēc būtības par nesamērīgu ir atzīts Noteikumu 24., 60., 101. un 138. punkta pēdējais teikums, kas uzliek par pienākumu pārtraukt iepirkuma procedūru visos gadījumos, kad tiek konstatēts, ka nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu. Noteikumu 24., 60., 101. un 138. punkta mērķis ir noteikt sabiedrisko pakalpojumu sniedzēja rīcību, saskaroties ar situācijām, kas var liecināt par pretendentu saskaņotu rīcību, kas vērsta pret konkurenci. Jāņem vērā, ka kopš 2023. gada 1. janvāra atbilstoši Sabiedrisko pakalpojumu sniedzēju iepirkumu likuma (turpmāk - SPSIL) 48.panta otrās daļas 7.punktam ir konstatējams kandidāta vai pretendenta izslēgšanas iemesls, ja sabiedrisko pakalpojumu sniedzēja rīcībā ir pietiekami pārliecinošas norādes, ka kandidāts vai pretendents ar citiem piegādātājiem noslēdzis uz konkurences kavēšanu, ierobežošanu vai deformēšanu vērstu vienošanos. Līdz ar to sabiedrisko pakalpojumu sniedzēja rīcība, ja tam par nākamā pretendenta iesniegtu piedāvājumu rastos pamatotas aizdomas par pret konkurenci vērstu praksi, tieši izriet no SPSIL 48. panta otrās daļas 7.punkta un 49.panta regulējuma. Tādējādi noteikumos nav saglabājams 24., 60., 101. un 138. punkts, jo attiecināms tikai uz situācijām, kad nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu. Attiecīgi tikai tas apstāklis, ka pretendents ir atteicies slēgt līgumu, bet nākošais pretendents, kurš piedalās iepirkumā un ir viens tirgus dalībnieks ar pretendentu, kurš ir attiecies  parakstīt līgumus, bez citām indikācijām un norādēm, kuras būtu iepirkumu komisijas rīcībā pirms konkursā rezultātu pasludināšanas, pašas par sevi nepierāda, ka  pretendenti iesniegušu piedāvājumu, saskaņojot darbības, un attiecīgi tāpēc būtu automātiski pārtraucams iepirkums. Kā norādīja EST savā spriedumā, pie šāda tiesiskā regulējuma pretendentiem tiek liegta iespējā pierādīt to, ka piedāvājumi ir sagatavoti neatkarīgi vienam no otra, tādējādi nepārkāpjot konkurences tiesības. Savukārt iepriekšminētās SPSIL tiesību normas, kas liek piemērot pretendentam izslēgšanu no iepirkuma konkurences tiesību pārkāpuma dēļ, ir ar plašāku tvērumu un tādējādi regulē arī situācijas, ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu un sabiedrisko pakalpojumu sniedzējam rodas aizdomas par šo pretendentu saskaņotu rīcību, kas vērsta pret konkurenci. Attiecīgi ir secināms, ka iepirkumu komisija jau pirms konkursa rezultātu pasludināšanas būs veikusi tās rīcībā esošās informācijas pārbaudi un nepieciešamības gadījumā piemērojusi SPSIL 48.panta otrās daļas 7. punktā paredzētos tiesiskos rīkus. Līdz ar to nav pamata uzskatīt, ka, svītrojot attiecīgos punktus noteikumos, iepirkumu komisijai būtu piešķirta plaša rīcības brīvība. Vēlreiz ir uzsverams, ka situācijas, kad uzvarējušais pretendents atsakās slēgt līgumu, bet nākošais pretendents, kuram tiek piedāvāts slēgt līgumu, ir viena tirgus dalībnieki, praksē  nav bieži  sastopama situācija. Vienlaikus pastāvot jaunajam SPSIL 48.panta otrās daļas 7.punkta izslēgšanas iemeslam, faktiski tiek izslēgts risks, ka pretendenti, kuri piedalās iepirkumā un ir viens tirgus dalībnieks, savus piedāvājumus ir sagatavojuši, pārkāpjot konkurences tiesības, jo iepirkuma komisijas rīcībā jau sākotnēji ir informācija, ka iepirkumā piedalās par vienu tirgus dalībnieku uzskatāmi pretendenti un tai ir visi tiesiskie instrumenti, lai gūtu pārliecību, vai nepastāv kāds no SPSIL 48. panta otrās daļas 7. punkta apstākļiem, kurus konstatējot, pretendenti tiek izslēgti no turpmākās dalības iepirkumā, nemaz nenonākot līdz līguma slēgšanas stadijai.
Attiecīgi ir nepieciešams noteikumus precizēt atbilstoši EST spriedumam un izslēgt minētās tiesību normas no noteikumiem.  
 
 
Risinājuma apraksts
Svītrot noteikumos 24., 60., 101. un 138.punktu, kuri ir pretrunā ar samērīguma principu Direktīvas 2014/25/ES 36.panta 1.punkta izpratnē.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Piegādātāji Sabiedrisko pakalpojumu sniedzēju iepirkumu likuma (turpmāk – SPSIL)  izpratnē.
Ietekmes apraksts
Grozījumi ietekmē piegādātājus SPSIL izpratnē, kas attiecīgi piedāvā tirgū piegādāt preces vai sniegt pakalpojumus un piedalās iepirkumos un iepirkuma procedūrās.
Juridiskās personas
Piegādātāji SPSIL  izpratnē.
Ietekmes apraksts
Grozījumi ietekmē piegādātājus SPSIL izpratnē, kas attiecīgi piedāvā tirgū piegādāt preces vai sniegt pakalpojumus un piedalās iepirkumos un iepirkuma procedūrās.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Tiesību akta projekts "Grozījumi Ministru kabineta 2017.gada 28.marta noteikumos Nr.187 "Sabiedrisko pakalpojumu sniedzēju iepirkuma procedūru un metu konkursu norises kārtība"" virzīts vienlaicīgi ar tiesību aktu projektu ''Grozījumi Ministru kabineta 2017.gada 28.februāra noteikumos Nr.107 ''Iepirkuma procedūru un metu konkursu norises kārtība''" (TAP ID 23-TA-457).
Pamatojums un apraksts
Nepieciešams veikt grozījumus, lai nodrošinātu Ministru kabineta 2017.gada 28.februāra  noteikumu Nr.107 ''Iepirkuma procedūru un metu konkursu norises kārtība'' 24., 61., 102. un 137.punkta atbilstību EST spriedumam un Eiropas Savienības tiesībām.
Atbildīgā institūcija
Finanšu ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Nē
5.2. Citas starptautiskās saistības
Vai ir attiecināms?
-
5.3. Cita informācija
Apraksts
Noteikumu projektā paredzētie grozījumi nodrošinās atbilstību Direktīvas 2014/25/ES 36.panta 1.punktā minētajam samērīguma principam. Eiropas Savienības Tiesa 2022. gada 8. decembra spriedumā lietā Nr. C‑769/21 AAS "BTA Baltic Insurance Company" skatījusi jautājumu par atbilstību Eiropas Parlamenta un Padomes 2014. gada 26. februāra Direktīvas 2014/24/ES par publisko iepirkumu un ar ko atceļ Direktīvu 2004/18/EK, 18. panta 1. punkta izpratnē, bet secinājumi attiecināmi arī uz Direktīvas 2014/25/ES 36.panta 1.punkta samērīguma principu.
 
 
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tādu tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka tiesību akts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Tiesību akts ir izstrādāts, lai nodrošinātu tajā ietvertā regulējuma atbilstību EST spriedumam un Eiropas Savienības tiesībām. Plānotie grozījumi neparedz ieviest jaunas politikas iniciatīvas, kā arī nav traktējami kā tāds tiesību aktu projekts, kas būtiski ietekmētu esošo regulējumu.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
-
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
-
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
-
8.1.3. uz informācijas sabiedrības politikas īstenošanu
Vai projekts skar šo jomu?
-
8.1.4. uz Nacionālā attīstības plāna rādītājiem
Vai projekts skar šo jomu?
-
8.1.5. uz teritoriju attīstību
Vai projekts skar šo jomu?
-
8.1.6. uz vidi
Vai projekts skar šo jomu?
-
8.1.7. uz klimatneitralitāti
Vai projekts skar šo jomu?
-
8.1.8. uz iedzīvotāju sociālo situāciju
Vai projekts skar šo jomu?
-
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
-
8.1.10. uz dzimumu līdztiesību
Vai projekts skar šo jomu?
-
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
-
8.1.13. uz datu aizsardzību
Vai projekts skar šo jomu?
-
8.1.14. uz diasporu
Vai projekts skar šo jomu?
-
8.1.15. uz profesiju reglamentāciju
Vai projekts skar šo jomu?
-
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
-

